# ПРОЕКТ НА ДОГОВОР

**ДОГОВОР**

**№………………/……………….**

Днес, ...................... 2020 г. в гр. София между:

……………………………………………………………………, с адрес: гр. София ……, бул. …………………………………., ЕИК ……………………….., представлявана от ………………………………………-,..........Главен счетоводител, в качеството й на главен счетоводител по чл. 13, ал. 3, т. 3 от ЗФУКПС, наричана по-долу за краткост **ВЪЗЛОЖИТЕЛ**, от една страна,

и

…………………………ЕИК/БУЛСТАТ ……………………, с адрес ………………………, представлявано от …………………., наричано по-долу **ИЗПЪЛНИТЕЛ,** от друга страна, във връзка с проведената процедура за възлагане на обществена поръчка, на основание чл............................ ЗОП и във връзка с утвърден протокол от ................................2020 г. на НАПОО за определяне на изпълнител, се сключи настоящият договор.

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава срещу възнаграждение да извърши услуга с предмет “Изготвяне на техническа документация по образеца на Наредбата за общите изисквания към информационните системи, регистрите и електронните административни услуги за възлагане разработването на софтуер Информационна система на НАПОО по проект „Качество и ефективност“, договор BG05M9OP001-3.020-0001-C01“ по Оперативна програма „Развитие на човешките ресурси“, съфинансирана от Европейския съюз чрез Европейския социален фонд, включваща следните дейности:

1. Изпълнителят да се запознае (да познава) в детайли с използваната в момента Информационната система на НАПОО (https://is.navet.government.bg), която събира, обобщава и обработва информацията за осъществяване на процедурата по лицензиране, процеса на организираното от ЦПО професионално обучение на лица над 16 г. в страната и на мониторинг и последващ контрол от страна на НАПОО.

2. Изпълнителят да изработи и съгласува с ВЪЗЛОЖИТЕЛЯ функционално описание на софтуер за Информационната система на НАПОО по проект „Качество и ефективност“, договор BG05M9OP001-3.020-0001-C01“ софтуер. При изработката на това функционално описание Изпълнителят следва да се ръководи от основните изисквания към този нов софтуер, посочени в проектното предложение, но не само:

- изграждане на нов потребителски интерфейс за използваната в момента Информационната система на НАПОО (https://is.navet.government.bg), при запазване на съществуващите функционалности на ИС на НАПОО и разработване на нови такива;

- софтуерът ще включва функционалности за извършване на контрол (включително автоматизиран контрол), като създаде предпоставки за облекчена форма за комуникация между ЦПО от една страна и НАПОО, АЗ и МТСП от друга.

 - софтуерът ще съдържа нов потребителски интерфейс, предназначен за кандидатите за обучение с цел да ги улеснява при избора на квалификационен курс като ще се създадат условия гражданите да могат да селектират център, показал добри резултати (оценени по конкретни критерии) , да се информират за организацията на учебния процес, издаваните документи, съдържанието на обучение (съгласно ДОС по избрани професии), както и за компетенциите, които ще бъдат усвоени в конкретен квалификационен курс в ЦПО.

- софтуерът ще включва нови модули за: измерване и представяне по достъпен начин на степента на удовлетвореност на обучените и техните работодателите; самооценяване от ЦПО на качеството на предлаганото обучение, с възможност за верифициране на резултатите от външните експерти и класиране на ЦПО по определени от НАПОО критерии на базата на показани резултати.

- софтуерът ще запази и надгради съществуващата интеграция между използваната в момента Информационната система на НАПОО (https://is.navet.government.bg) и системата за документооборот, използвана в НАПОО;

- данните от съществуващата ИС на НАПОО ще бъдат мигрирани, ще се запази и разшири съществуващата интеграция между базите данни на АЗ и НАПОО, вкл. и с цел проследяване реализацията на завършилите обучение в ЦПО;

- софтуерът трябва да отговаря на изискванията на ЗЕУ и подзаконовите актове, вкл. за защита на данните в ИС на НАПОО и непрекъсваемост на работата на ИС на НАПОО. Софтуерът ще бъде разработен при спазване на концепцията Privacy and Security by Design.

3. Да изготви необходимата техническа документация за избор на изпълнител за разработването на софтуер за Информационната система на НАПОО в съответствие с изискванията на ЗОП и на ЗЕУ, която включва:

-Функционално описание и определените правила за удостоверяване на съответствието на технически спецификации за провеждане на обществени поръчки за разработка, надграждане или внедряване на информационни системи или електронни услуги на основание чл. 58б от Закона за електронното управление и §10 и §11 от преходните и заключителни разпоредби към Наредбата за общите изисквания към информационните системи, регистрите и електронните административни услуги“ в сила от 26.02.2020 г.

-Техническо задание за по образеца на Приложение № 1 към чл. 38, ал. 3 от Наредбата за общите изисквания към информационните системи, регистрите и електронните административни услуги приета с ПМС № 3 от 9.01.2017 г., обн., ДВ, бр. 5 от 17.01.2017 г., в сила от 1.03.2017 г., изм. и доп., бр. 66 от 10.08.2018 г., в сила от 10.08.2018 г. за възлагане разработването на софтуер по проект „Качество и ефективност“, договор BG05M9OP001-3.020-0001-C01“.

- Контролен лист за проверка на задължителни изисквания при изготвяне на спецификации по реда на чл. 56, ал. 2 и чл. 58б от Закона за електронното управление (ЗЕУ)

- Документ за съответствие на изработеното техническо задание за по образеца на Приложение № 1 към чл. 38, ал. 3 от Наредбата за общите изисквания към информационните системи, регистрите и електронните административни услуги приета с нормативните изисквания, съгласно чл.10 от Правила за удостоверяване на съответствието на технически спецификации за провеждане на обществени поръчки за разработка, надграждане или внедряване на информационни системи или електронни услуги.

1. Да съгласува с ВЪЗЛОЖИТЕЛЯ изработените по т.3 документи
2. Да съдейства на Възложителя при съгласуването от ВЪЗЛОЖИТЕЛЯ с ДАЕУ на изработените от него документи, като отрази направените от ДАЕУ предложения или отговори на зададените въпроси

 **(2)** При изпълнението на договора следва да се спазват изискванията на действащото европейско и национално законодателство и актовете в областта на Структурните фондове на ЕС и съгласно правилата и условията по проекта „Качество и ефективност“, договор BG05M9OP001-3.020-0001-C01 от 08.01.2020 г. на Оперативна програма „Човешки ресурси“, съфинансирана от Европейския съюз чрез Европейския социален фонд.

**(3)** С подписването на настоящия договор **ИЗПЪЛНИТЕЛЯТ** декларира, че е запознат с действащите правила на финансиращата институция.

**II. ЦЕНА И УСЛОВИЯ ЗА ПЛАЩАНЕ**

**Чл.2. (1)** Общата цена на договора е в размер на ……………………………(…………………………………..) без включен ДДС и …………………………. (………………………………) лв. с включен ДДС.

**(2)** Цената на договора включва всички разходи на **ИЗПЪЛНИТЕЛЯ** по изпълнение на предмета на настоящия договор.

 **(3)** **ВЪЗЛОЖИТЕЛЯТ** заплаща извършването на съответните услуги по чл. 1 в срок до 15 (петнадесет) работни дни след представяне от Изпълнителя на оригинал на фактура, и подписан от двете страни приемо-предавателен протокол за представения окончателен доклад от Изпълнителя:

**(4)** Плащането се извършва от **ВЪЗЛОЖИТЕЛЯ** в български левове, с платежно нареждане по банкова сметка, посочена от **ИЗПЪЛНИТЕЛЯ**, както следва:

Банка: ...............................

IBAN: .................................

BIC: ...................................

**(5) ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 7 в срок от 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

**ІІІ. СРОК И МЯСТО ЗА ИЗПЪЛНЕНИЕ**

**Чл. 3. (1)** Договорът влиза в сила от датата на подписването му от двете страни и е със срок на изпълнение … (не по-дълъг от 3 /три/ месеца).

(2) Представянето на документите по чл.1, ал.1, т.3 е със срок … дни (съгласно предложението на участника.

**(3)** Услугите ще се изпълняват на територията на Република България.

**ІV. ПРАВА И ЗАДЪЛЖЕНИЯ НА СТРАНИТЕ ПО ДОГОВОРА**

**Чл. 4.** **(1)** **ВЪЗЛОЖИТЕЛЯТ** има право:

1. да получи изпълнението на услугата по договора в сроковете и при условията, договорени между страните;

2. да извършва проверка във всеки момент от изпълнението на договора относно качество, количества, стадий на изпълнение, технически параметри без с това да пречи на оперативната дейност на **ИЗПЪЛНИТЕЛЯ**;

3. да дава писмени и устни указания на **ИЗПЪЛНИТЕЛЯ** във връзка с изпълнението предмета на договорачрез оправомощен/и представител/и на **ВЪЗЛОЖИТЕЛЯ** и да изисква тяхното изпълнение;

4. да изисква преработване на предоставяните от **ИЗПЪЛНИТЕЛЯ** материали по чл.1, ал.1, т.2 и т.3;

**(2)** **ВЪЗЛОЖИТЕЛЯТ** не носи отговорност за виновни действия или бездействия на **ИЗПЪЛНИТЕЛЯ,** в резултат на които е възникнала загуба или нанесена вреда на трети лица, вследствие изпълнение предмета на договора.

**Чл. 5. ВЪЗЛОЖИТЕЛЯТ** е длъжен да:

1. оказва необходимото и възможно съдействие и предоставя информация и/или документи на **ИЗПЪЛНИТЕЛЯ,** необходими за изпълнение на задълженията му, произтичащи от договора;

2. уведомява **ИЗПЪЛНИТЕЛЯ** за всички настъпили промени, които касаят изпълнението на договора;

3. приеме извършените услуги, при качествено и точно изпълнение на задълженията от страна на **ИЗПЪЛНИТЕЛЯ**;

4. заплати на **ИЗПЪЛНИТЕЛЯ** стойността на извършените от него услуги по реда на чл. 2 от договора, в случай че изпълнението отговаря на изискванията на договора и приложенията към него.

**Чл. 6.**  **ИЗПЪЛНИТЕЛЯ**Т има право:

1. да иска от **ВЪЗЛОЖИТЕЛЯ** необходимото съдействие и/или информация и/или документи, необходими за осъществяване на задълженията му по договора;

2. да иска от **ВЪЗЛОЖИТЕЛЯ** приемане на услугата, когато тя отговаря на изискванията, посочени в настоящия договор и приложенията към него;

3. при пълно, точно и навременно изпълнение на услугите да получи уговореното възнаграждение в посочените срокове и при определените в договора условия.

**Чл. 7. (1) ИЗПЪЛНИТЕЛЯТ** е длъжен:

1. да изпълни услугата, предмет на настоящия договор, в срок и качествено, с дължимата грижа, ефективност и добросъвестност, съгласно най-добрата професионална практика и в съответствие с краткото описание на използваната в момента Информационната система на НАПОО и Предложението за изпълнение на поръчката, които представляват неразделна част от настоящия договор;

2. да се придържа към всички приложими технически стандарти и норми, закони и подзаконови нормативни актове, имащи пряко отношение към изпълнението на договора;

4. да изготви и представи доклад за изпълнението по чл.1, ал.1, т.2 и т.3 и впоследствие по чл.1, ал.1, т.4 и т.5;

6. да информира своевременно **ВЪЗЛОЖИТЕЛ**Я за всички пречки, възникващи в хода на изпълнение на работата, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им, както и да съгласува с **ВЪЗЛОЖИТЕЛЯ** всички действия касаещи изпълнението на услугата;

9. да извърши дейностите, предмет на договора, по изискванията за информация и публичност на Оперативна програма „Развитие на човешките ресурси“, съфинансирана от Европейския съюз чрез Европейския социален фонд.

10. да не използва по никакъв начин, включително за свои нужди или като я разгласява пред трети лица, каквато и да било информация, станала му известна при или по повод изпълнението на този договор, която **ВЪЗЛОЖИТЕЛЯТ** няма интерес да бъде разкривана. **ИЗПЪЛНИТЕЛЯТ** поема задължение да осигури тези действия от всяко лице от екипа си.

11. да изпълнява задължението за съдействие за счетоводни отчети и съдействие при технически и финансови проверки;

12. **ИЗПЪЛНИТЕЛЯТ** е длъжен да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

13. **ИЗПЪЛНИТЕЛЯТ** е длъжен при поискване от **ВЪЗЛОЖИТЕЛЯ** да му предоставя достъп до финансовата документация и до документацията, касаеща изпълнението на договора, както и достъп до помещенията на **ИЗПЪЛНИТЕЛЯ**, в които последната се съхранява. Задължение по предходното изречение **ИЗПЪЛНИТЕЛЯТ** има и при поискване на проверки от страна на компетентните органи.

14. Срокът за съхранение на всички документи, свързани с изпълнението на договора, е 5 (пет) години след закриването на оперативната програма или за период от три години след годината, през която е извършено частично закриване. Сроковете спират да текат в случай на съдебни процедури или по надлежно обосновано искане на Европейската комисия.

**VI. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 8. (1) ИЗПЪЛНИТЕЛЯТ** отчита извършената за срока на изпълнение на договора работа чрез изготвяне и представяне на **ВЪЗЛОЖИТЕЛЯ** на следните доклади:

1. Доклад с разработките по чл.1, ал.1, т.2 и т.3;

2. Доклад след получаване на утвърдително писмо от ДАЕУ за съгласуване на документите по чл.1, ал.1, т.3.

 **(2)** **ИЗПЪЛНИТЕЛЯТ** предава на **ВЪЗЛОЖИТЕЛЯ** всеки един от докладите по ал. 1 чрез деловодството на НАПОО.

**(3)** **ВЪЗЛОЖИТЕЛЯТ**,изготвя становище в срок до 5 (пет) работни дни от получаването му. Срокът започва да тече от деня, който следва деня на получаване на съответния доклад.

**(4)** В случай че **ВЪЗЛОЖИТЕЛЯТ**, чрез лицето/а по ал. 7, има възражения по доклада и/или приложението/ята към него, той писмено уведомява **ИЗПЪЛНИТЕЛЯ**, като посочва констатираните грешки/несъответствия/противоречия/непълноти и/или др. нередовности и поставя изискване за тяхното отстраняване (чрез преработване/доработване/корекции/ допълване и/или др. на доклада и/или приложението/ята към него) в срок до 5 (пет) работни дни. Срокът започва да тече от деня, който следва деня на получаване на уведомлението за това.

**(5) ИЗПЪЛНИТЕЛЯТ** трябва да отстрани констатираните нередовности и да представи в срок до 5 (пет) работни дни преработения/коригирания/допълнен доклад и/или приложението/ята по реда на ал. 6.

**(6)** Запреработения/коригирания/допълнен доклад и/или приложението/ята се прилага реда на ал. 3-5.

**(7)** В случай че **ВЪЗЛОЖИТЕЛЯТ** няма бележки по доклада, той го одобрява, като между страните се подписва приемо–предавателен протокол. Протоколът се съставя и подписва от страните в 2 (два) оригинални екземпляра.

(8) **ИЗПЪЛНИТЕЛЯТ** изрично потвърждава, че всички права и собствеността върху предоставените услуги, както и базите данни или каквито и да било средства и носители и свързаната с тях документация и други продукти, възникват директно за **ВЪЗЛОЖИТЕЛЯ**, в пълния им обем, съгласно действащото законодателство, а в случай че това не е възможно ще се считат за прехвърлени на **ВЪЗЛОЖИТЕЛЯ** в пълния им обем, без никакви ограничения в използването, изменението и разпространението им и без ВЪЗЛОЖИТЕЛЯТ да дължи каквито и да било допълнителни плащания и суми освен договорената цена по настоящия договор.

(9) Страните се съгласяват, на основание чл.42, ал.1 от Закона за авторското право и сродните му права, че авторските права върху всички документи и материали, и всички други елементи и компоненти, създадени в резултат или във връзка с изпълнението на Договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора**. ИЗПЪЛНИТЕЛЯТ** декларира и гарантира, че трети лица не притежават права върху изготвените материали и други резултати от изпълнението на Договора, които могат да бъдат обект на авторско право.

(10) В случай, че бъде установено с влязло в сила съдебно решение или в случай, че **ВЪЗЛОЖИТЕЛЯТ** и/или **ИЗПЪЛНИТЕЛЯТ** установят, че с изготвянето, въвеждането или използването на разработените материали, съставени в изпълнението на този Договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за **ВЪЗЛОЖИТЕЛЯ** използването им:

1. чрез промяна на съответния документ или материал;

2. чрез замяна на части/раздели, цитати и други свързани с предмета на договора със защитени авторски права с друга част със същата функция, която не нарушава авторските права на трети лица;

3. като получи за своя сметка разрешение за ползване от третото лице, чиито права са нарушени;

(15) **ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 10 (десет) дни от узнаването им. В случай, че третите лица предявят основателни претенции, **ИЗПЪЛНИТЕЛЯТ** носи отговорност и понася всички щети, произтичащи от това.

(16) **ИЗПЪЛНИТЕЛЯТ** заплаща на **ВЪЗЛОЖИТЕЛЯ** обезщетение за претърпени вреди и пропуснати ползи вследствие на окончателно признато нарушение на авторски права на трети лица.

**VII. ПУБЛИЧНОСТ**

**Чл. 9.** За всички дейности, когато е приложимо, **ИЗПЪЛНИТЕЛЯТ** следва да осигурява публичност и информираност по финансирането на този договор като следва условията на Техническата спецификация и краткото описание на използваната в момента Информационната система на НАПОО . Изготвените доклади, **ИЗПЪЛНИТЕЛЯТ** следва да визуализира, съгласно описаните задължения на **ИЗПЪЛНИТЕЛЯ** за осигуряване на информация и комуникация в съответствие с разпоредбите на Единния наръчник на бенефициента за прилагане на правилата за информация и комуникация 2014-2020 г., както и името и логото на Възложителя.

**VIII. КОНФЛИКТ НА ИНТЕРЕСИ**

**Чл. 10. ИЗПЪЛНИТЕЛЯТ** се задължава да предприеме всички необходими мерки за избягване на конфликт на интереси, както и да уведоми незабавно **ВЪЗЛОЖИТЕЛЯ** относно обстоятелство, което предизвиква или може да предизвика подобен конфликт.

**ІX. СЧЕТОВОДНИ ОТЧЕТИ И ФИНАНСОВИ ПРОВЕРКИ**

**Чл. 11. (1) ИЗПЪЛНИТЕЛЯТ** се задължава да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка.

**(2)** **ИЗПЪЛНИТЕЛЯТ** трябва да гарантира, че данните, посочени в исканията за плащане, отговарят на тази счетоводна документация, която ще бъде налична до изтичането на сроковете за съхранение на документацията по проекта.

**(3)** **ВЪЗЛОЖИТЕЛЯТ** има право да развали договора, ако **ИЗПЪЛНИТЕЛЯТ** не изпълни задължение по този член и/или откаже да възстанови получени суми, заедно със съответната лихва, чието връщане е поискано от съответния орган от **ВЪЗЛОЖИТЕЛЯ**, като последица от неизпълнението на **ИЗПЪЛНИТЕЛЯ**. Развалянето на договора не освобождава **ИЗПЪЛНИТЕЛЯ** от задължението да възстанови получените суми, заедно със съответната лихва, следствие от допуснатото нарушение.

**Х. НЕРЕДНОСТИ**

**Чл. 12. (1) ИЗПЪЛНИТЕЛЯТ** се задължава да не допуска нередности при изпълнението на договора.

**(2)** „Нередност” е всяко нарушение на разпоредба на правото на Европейския съюз, произтичащо от действие или бездействие на **ИЗПЪЛНИТЕЛЯ**, което има или би имало като последица нанасяне на вреда на общия бюджет на Европейския съюз, като отчете неоправдан разход в общия бюджет.

**(3)** В случай на нередност, допусната или извършена от **ИЗПЪЛНИТЕЛЯ**, той дължи възстановяването на точния размер на причинената вреда.

**ХI. КОНФИДЕНЦИАЛНОСТ**

**Чл. 13**. **(1)** **ИЗПЪЛНИТЕЛЯТ** и **ВЪЗЛОЖИТЕЛЯТ** третират като конфиденциална всяка информация, получена при и/или по повод изпълнението на договора.

**(2)** **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители. Разкриването на информация пред такъв служител се осъществява само в необходимата степен за целите на изпълнението на договора.

**(3)** **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица.- тук не касае лични данни, тъй като няма да се вземат личните карти на лицата, а само имена

**ХII. НЕУСТОЙКИ**

**Чл. 14. (1)** В случай на забавяне при изпълнението на конкретна дейност, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 0,5 % за всеки просрочен ден, но не повече от 20 % (двадесет) процента от крайната стойност на съответната дейност.

**(2)** В случай на некачествено, частично или лошо изпълнение на конкретна дейност, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 10 % (десет процента) от крайната стойност на тази дейност за съответната дейност.

**(3)** Изплащането на неустойката не лишава изправната страна от правото да търси реално изпълнение и обезщетение за претърпени вреди и пропуснати ползи.

**ХIII. НЕПРЕОДОЛИМА СИЛА**

**Чл. 15.** Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила. Никоя от страните не може да се позовава на непреодолима сила, ако е била в забава и не е информирала другата страна за възникването на непреодолима сила.

**Чл. 16.** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила.

**Чл. 17.**Докато трае непреодолимата сила, изпълнението на задължението се спира.

**Чл. 18.** Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.

**ХIV. ПРЕКРАТЯВАНЕ ИЛИ РАЗВАЛЯНЕ НА ДОГОВОРА**

**Чл. 19. (1)** Настоящият договор се прекратява:

1.по взаимно съгласие, изразено в писмен вид;

2.при виновно неизпълнение на задълженията на една от страните по договора с 15–дневно писмено предизвестие от изправната до неизправната страна;

3.при констатирани нередности или конфликт на интереси с изпращане на едностранно писмено предизвестие от **ВЪЗЛОЖИТЕЛЯ** до **ИЗПЪЛНИТЕЛЯ**;

4. при предсрочно прекратяване на договора за БФП с Управляващия орган или липса на финансиране по Оперативната програма.

5.с окончателното му изпълнение.

**ХV. ЗАКЛЮЧИТЕЛНИ РАЗПОРЕДБИ**

**Чл. 20.** Изменение на настоящия договор се допуска по изключение, при условията на чл. 116 от ЗОП.

**Чл. 21.** **(1)** Всички съобщения, уведомления, предизвестия, нареждания и др., свързани с изпълнението на този договор и разменяни между **ВЪЗЛОЖИТЕЛЯ** и **ИЗПЪЛНИТЕЛЯ** са валидни, когато са изпратени по факс или по електронна поща или по пощата с обратна разписка или предадени чрез куриер или получени на ръка срещу подпис на приемащата страна.

**(2)** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

**Чл. 22.** Всички спорове по този договор ще се уреждат чрез преговори между страните, а при непостигане на съгласие, ще се отнасят за решаване от компетентния съд в Република България.

**Чл. 23.** За всички неуредени в този договор въпроси се прилагат разпоредбите на Търговския закон и на Закона за задълженията и договорите.

**Неразделна част от настоящия договор са:**

1. Кратко описание на използваната в момента Информационната система на НАПОО – Приложение № 1;

2. Предложение за изпълнение на поръчката - Приложение № 2;

Настоящият договор се състави в 4 (четири) еднообразни оригинални екземпляра – 3 (три) за **ВЪЗЛОЖИТЕЛЯ** и 1 (един) за **ИЗПЪЛНИТЕЛЯ**, и се подписа, както следва:

**ВЪЗЛОЖИТЕЛ ИЗПЪЛНИТЕЛ**

/

Председател/подпис, име и длъжност, печат/ /подпис, име и длъжност, печат/

……………………………….

/…………………………../

Главен счетоводител

…………

/…………………………../

Финансов контрол

……….

/…………………………../

Главен секретар и ръководител на проекта